Univerza v Ljubljani, Kongresni trg 12, 1000 Ljubljana, ki jo zastopa rektor, prof. dr. Gregor Majdič, ID za DDV: SI 54162513 (v nadaljnjem besedilu: UL)

(Članica UL) (v nadaljevanju: prejemnik)

sklepata

**POGODBO št. XXX-XX/2024**

**o prejemu sredstev HUD sklada UL**

1. člen

(Uvodne ugotovitve)

Stranki uvodoma ugotavljata, da je bil prejemnik izbran na razpisu oz. pozivu za dodelitev sredstev HUD sklada UL (v nadaljevanju HUD sklad) z dne \_\_\_\_\_\_\_\_\_\_\_\_\_\_\_, in da je na podlagi tega upravičen do namenskih sredstev v višini \_\_\_\_\_\_\_\_\_\_\_\_\_\_\_\_\_, ki jih bo porabil v obdobju od \_\_\_\_\_\_\_\_\_\_\_\_ do \_\_\_\_\_\_\_\_\_\_\_\_\_\_\_.

2. člen

(Predmet pogodbe)

UL bo prejemniku poravnala sredstva za izvedbo projekta \_\_\_\_\_\_\_\_\_\_\_\_\_\_\_\_\_, skladno s to pogodbo in pilotnim razpisom HUD sklada 2024 Univerze v Ljubljani.

3. člen

(Sodelujoči na projektu)

Projekt pri prejemniku izvajajo naslednji člani ekipe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Člani ekipe izmed sebe imenujejo vodjo projekta: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime, e-naslov, telefonska številka). Vodja projekta je zadolžen za vodenje projekta in komunikacijo s predstavniki Pisarne za prenos znanja UL.

UL z namenom uspešne izvedbe projekta, projektu dodeli skrbnika projekta: \_\_\_\_\_\_\_\_\_\_\_\_\_\_\_\_\_\_ (ime, e-naslov, telefonska številka).

Člani ekipe in skrbnik projekta se sestanejo vsaka dva meseca, z namenom pregleda poteka projekta in sodelovanja pri iskanju potencialnih sogovornikov ali partnerjev iz širše družbe.

4. člen

(Obveznosti prejemnika sredstev)

Prejemnik bo izvedel projekt skladno s planom aktivnosti in finančnim načrtom, ki sta priloga k tej pogodbi.

Prejemnik bo projekt, za katerega so mu bila odobrena sredstva, izvedel vestno, pravočasno in s skrbnostjo dobrega strokovnjaka.

Prejemnik bo tesno sodeloval s skrbnikom projekta, ki mu bo dodeljen s strani Pisarne za prenos znanja UL.

Prejemnik bo o morebitnih spremembah okoliščin v zvezi s projektom sproti pisno obveščal skrbnika projekta.

Glede javnih naročil bo prejemnik upošteval veljavna pravila in navodila članice.

5. člen

(Način izplačila sredstev)

Prejemnik bo dobil povrnjene samo tiste stroške, ki so bili predvideni v prijavnem obrazcu in dogovorjeni na pripravljalnem sestanku (aneks 1), ter bodo tudi dejansko nastali. Spremembe načrtovanih aktivnosti so mogoče tudi naknadno, na osnovi vsebinskih razlogov; spremembe so zapisane tudi v posodobljenem aneksu 1.

Prejemnik bo vsake tri mesece za vračilo stroškov oddal zahtevek za stroške.

6. člen

(Obveznosti vračila sredstev)

Preostala sredstva, ki so bila dodeljena, pa jih prejemnik ne bo pravočasno porabil oz. jih bo uporabil nenamensko (v nasprotju z dogovorjenimi aktivnostmi), se vrnejo v HUD sklad.

7. člen

(Odstop od pogodbe)

Obe stranki lahko pogodbo odpovesta v primeru, ko nasprotna stranka pogodbe krši določila te pogodbe in aneksov in kršitve ne odpravi po predhodnem pisnem opozorilu o kršitvi s strani nasprotne stranke. Rok za odpravo kršitev določi prizadeta stranka v pisnem opozorilu o kršitvi, ki ne sme biti krajši kot osem (8) dni. Če pogodbo odpove UL zaradi kršitev določb 4. člena te pogodbe s strani prejemnika, mora prejemnik vrniti vsa že prejeta sredstva.

Če UL med izvajanjem projekta in še 5 let po zaključku projekta ugotovi, da gre za primer dvojnega financiranja, bo UL odstopila od pogodbe ter zahtevala vračilo sredstev v višini vseh izplačanih sredstev, vključno z zakonitimi zamudnimi obrestmi od dneva nakazila do dneva vračila.

Obe stranki lahko pogodbo odpovesta tudi v primeru, ko se na osnovi rezultatov ali spremenjenih razmer v družbi izkaže, da rešitev ni več družbeno ustrezna. V tem primeru prejemnik ne vrača že prejetih sredstev.

8. člen

(Intelektualna lastnina)

Intelektualna lastnina, ki nastane v okviru projekta, je last Univerze v Ljubljani.

9. člen

(Protikorupcijska klavzula)

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

- pridobitev posla ali

- za sklenitev posla pod ugodnejšimi pogoji ali

- za opustitev dolžnega nadzora nad izvajanjem pogodbenih obveznosti ali

- za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni strani ali njenemu predstavniku, zastopniku, posredniku;

je nična.

10. člen

(Reševanje sporov)

Vse morebitne spore, nastale po tej pogodbi, bosta stranki reševali sporazumno, šele če to ne bo uspelo, bo o sporu odločalo pristojno sodišče v Ljubljani.

11. člen

(Končne določbe)

Pogodba prične veljati ob podpisu obeh strank.

Pogodba je podpisana v dveh (2) enakih izvodih, od katere prejme vsaka stranka po en (1) izvod. Pogodba je veljavna do \_\_\_\_\_\_\_\_\_\_\_\_.

Vse morebitne spremembe ali dopolnitve te pogodbe, ki so sestavni del te pogodbe, so veljavne le, če so sklenjene v pisni obliki.

Ljubljana, …………… Ljubljana, ………………

Univerza v Ljubljani (članica UL)

rektor dekan